Župan   
Trg Edvarda Kardelja 1, 5000 Nova Gorica

120010

Številka: 014-0004/2023-108  
Nova Gorica, dne 7. oktober 2025

**MESTNI SVET MESTNE OBČINE NOVA GORICA**

**ZADEVA**: PREDLOG ZA OBRAVNAVO NA SEJI MESTNEGA SVETA MESTNE OBČINE NOVA GORICA

# NASLOV: Predlog Sklepa o podaji soglasja k podaljšanju kredita najetega s strani Javnega zavoda za turizem Nova Gorica in Vipavska dolina skladno s sklepom Mestnega sveta Mestne občine Nova Gorica št. 014-0004/23023-63 z dne 24. 10. 2024

**GRADIVO PRIPRAVIL**: Mestna občina Nova Gorica, Oddelek za gospodarstvo in gospodarske javne službe

**IZDELOVALEC GRADIVA:** /

**POROČEVALEC:** Erika Lojk, Direktorica Javnega zavoda za turizem Nova Gorica in Vipavska dolina

**PRISTOJNO DELOVNO TELO**: Odbor za gospodarstvo

**PREDLOG SKLEPA:**

Mestni svet Mestne občine Nova Gorica sprejme predlog Sklepa o podaji soglasja k podaljšanju kredita najetega s strani Javnega zavoda za turizem Nova Gorica in Vipavska dolina skladno s sklepom Mestnega sveta Mestne občine Nova Gorica št. 014-0004/2023-62 z dne 24. 10. 2024.

|  |
| --- |
| **isnik** |
| **Samo Turel** |
| Župan |

Gradivo:

* Gradivo 1: Prošnja za izdajo soglasja za podaljšanje kredita
* Gradivo 2: Sklep 08/17-2025
* Gradivo 3: Obrazložitev

Mestni Svet  
Trg Edvarda Kardelja 1, 5000 Nova Gorica

Predlog

Na podlagi 10.g člen Zakona o financiranju občin ( Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE, 189/20 – ZFRO, 207/21, 44/22 – ZVO-2 in 17/25), 19. člena Odloka o proračunu Mestne občine Nova Gorica za leto 2025 (Uradni list RS, št. 134/23, 109/24 in 28/25) ter 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_ sprejel naslednji

## SKLEP

1.

Mestni svet Mestne občine Nova Gorica daje soglasje Javnemu zavodu za turizem Nova Gorica in Vipavska dolina za podaljšanje kredita, h kateremu je podal soglasje s sklepom št. 014-0004/23023-63 z dne 24. 10. 2024.

2.

Soglasje iz prve točke se daje pod naslednjimi pogoji:

- Javni zavod za turizem Nova Gorica in Vipavska dolina je dolžan vse obveznosti iz naslova zadolževanja poravnati najkasneje do 31. 12. 2026;

- Javni zavod za turizem Nova Gorica in Vipavska dolina zagotavlja servisiranje dolga iz lastnih virov oz. iz neproračunskih virov;

- Mestna občina Nova Gorica za prevzete obveznosti iz naslova zadolževanja ne prevzema poroštva in ne daje zavarovanja.

3.

Ta sklep velja takoj.

Številka: 014-0004/2023

Nova Gorica, dne

|  |
| --- |
| **Desnik podpisnik** |
| **Samo Turel** |
| Župan |

Oddelek za gospodarstvo in gospodarske javne službe  
Trg Edvarda Kardelja 1, 5000 Nova Gorica

# Obrazložitev

Javni zavod za turizem Nova Gorica in Vipavska dolina je izvajalec javnih nalog turizma na območju občin soustanoviteljic (Nova Gorica, Ajdovščina, Renče-Vogrsko). Svoje delovanje zavod v glavnini financira s pomočjo sofinanciranja občin soustanoviteljic javnega zavoda ter s pomočjo izvajanja projektov.

Zavod je v letu 2025 izvajal več projektov, ki se bodo izvajali tudi v letu 2026. Refundacija sredstev iz obstoječih projektov se pričakuje v letu 2026, zato zavod potrebuje podaljšanje obstoječega kredita v višini 150.000 EUR za kritje stroškov projektov, ki so še v teku. Kredit v omenjeni višini je že bil odobren s strani Mestnega sveta Mestne občine Nova Gorica v letu 2024 s sklepom št. 014-0004/23023-63 z dne 24. 10. 2024.

10.g člen Zakona o financiranju občin ( Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE, 189/20 – ZFRO, 207/21, 44/22 – ZVO-2 in 17/25) določa, da se lahko posredni proračunski uporabniki občinskega proračuna, javni gospodarski zavodi in javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv, zadolžujejo in izdajajo poroštva s soglasjem občine pod pogoji, ki jih določi občinski svet in če imajo te osebe zagotovljena sredstva za servisiranje dolga iz neproračunskih virov. Izdana soglasja se ne štejejo v največji obseg možnega zadolževanja občine.

Podobno določbo vsebuje tudi Odlok o proračunu Mestne občine Nova Gorica za leto 2025 v 19. členu, kjer je določeno, da se posredni proračunski uporabniki občinskega proračuna, javni gospodarski zavodi in javna podjetja, katerih ustanoviteljica je občina ter druge pravne osebe, v katerih ima občina neposredno ali posredno prevladujoč vpliv, lahko v letu 2024 in 2025 zadolžujejo do skupne višine 6 mio EUR in izdajajo poroštva do skupine višine glavnic 0 EUR s soglasjem občine pod pogoji, ki jih določi mestni svet in če imajo te osebe zagotovljena sredstva za servisiranje dolga iz neproračunskih virov. Izdana soglasja se ne štejejo v največji obseg možnega zadolževanja občine, ki je določen v zakonu, ki ureja financiranje občin. Soglasje izda mestni svet.

S podajo predloženega soglasja Mestna občina Nova Gorica ne prevzema dodatnega bremena oz. tveganja, ampak samo omogoča nemoteno delovanje zavoda in izvajanje projektov, hkrati pa izdano soglasje ne šteje v največji obseg možnega zadolževanja mestne občine.

Zavod bo pridobil soglasje k podaljšanju obstoječega kredita tudi s strani občine Ajdovščina in občine Renče-Vogrsko, občin soustanoviteljic javnega zavoda, ki bosta gradivo obravnavali predvidoma na novembrski seji.

**Mestnemu svetu Mestne občine Nova Gorica se predlaga, da predloženi sklep obravnava in sprejme.**

Pripravila:

|  |  |
| --- | --- |
| **Levi podpisnik** | **Desnik podpisnik** |
| **Nika Testen** | **Martina Remec Pečenko** |
| Višja svetovalka za gospodarski razvoj | vodja Oddelka za gospodarstvo in gospodarske javne službe |